

**VÝCHOVNÝ PROGRAM**

***Za poznaním a zábavou***

|  |  |
| --- | --- |
| Forma výchovy a vzdelávania | Celodenná  |
| Výchovný jazyk | Slovenský |
| Druh školského zariadenia | Štátny |
| Druh CVČ | Právna subjektivita |
| Dátum prerokovania v pedagogickej rade školy  | 19.09.2016 |
| Dátum prerokovania v rade školy | 20.09.2016 |
| Platnosť výchovného programu | 1.september 2016 – 31. august 2020 |
| Zriaďovateľ | Mesto Spišské VlachyUl. SNP 34053 61 Spišské Vlachy |

 Mgr. Mária Suchá

 riaditeľka CVČ

**OBSAH**

1. **Vymedzenie vlastných cieľov a poslania výchovy**
	1. Charakteristika školského zariadenia
	2. Charakteristika klientov
	3. Dlhodobé projekty a programy
	4. Spolupráca CVČ s rodičmi a s inými subjektmi
	5. Ciele CVČ
	6. Kompetencie klienta CVČ
2. **Formy výchovy a vzdelávania**
	1. Pravidelná záujmová činnosť
	2. Príležitostná záujmová činnosť
	3. Spontánna záujmová činnosť
	4. Organizácia súťaží a predmetových olympiád
	5. Prázdninová činnosť
3. **Tematické oblasti výchovy**
	1. Vzdelávacia oblasť
	2. Spoločensko - vedná oblasť
	3. Pracovno – technická oblasť
	4. Prírodovedno – enviromentálna oblasť
	5. Esteticko – výchovná oblasť
	6. Telesno – športová oblasť
4. **Výchovný plán**
	1. Pravidelná záujmová činnosť
	2. Príležitostná záujmová činnosť
	3. Organizácia súťaží a predmetových olympiád
	4. Spontánna činnosť
	5. Prázdninová činnosť
5. **Výchovný jazyk**
6. **Personálne zabezpečenie**
7. **Materiálno technické a priestorové zabezpečenie**
8. **Podmienky na zaistenie bezpečnosti a ochrany zdravia pri výchove**
9. **Vnútorný systém kontroly a hodnotenia dieťaťa**
10. **Vnútorný systém kontroly a hodnotenia zamestnancov a CVČ**
11. **Požiadavky na kontinuálne vzdelávanie pedagogických zamestnancov**
12. **Výchovné štandardy**
	1. Vzdelávacia oblasť
	2. Spoločensko – vedná oblasť
	3. Pracovno – technická oblasť
	4. Prírodovedno – enviromentálna oblasť
	5. Esteticko – výchovná oblasť
	6. Telesno – športová oblasť
	7. Turisticko – branná oblasť
13. **Výchovné osnovy**
	1. Vzdelávacia oblasť
	2. Spoločensko – vedná oblasť
	3. Pracovno – technická oblasť
	4. Prírodovedno – enviromentálna oblasť
	5. Esteticko – výchovná oblasť
	6. Telesno – športová oblasť
	7. Turisticko – branná oblasť
14. **CENTRUM VOĽNÉHO ČASU**
	1. **Charakteristika centra voľného času**

Centrum voľného času v Spišských Vlachoch bolo zriadené Mestom Spišské Vlachy 1. septembra 2012. Mesto zriadilo CVČ s úmyslom poskytovať nepovinné vzdelávanie širokému okruhu mladých ľudí bez viazanosti na navštevovanú školu.

Centrum voľného času zabezpečuje výchovno – vzdelávaciu, záujmovú a rekreačnú činnosť detí, rodičov a iných osôb do veku 30 rokov v ich voľnom čase.

Výchovno – vzdelávacia činnosť usmerňuje rozvoj záujmov detí, mládeže v čase mimo povinného vyučovania a všetkých zúčastnených osôb v ich voľnom čase. Utvára podmienky na rozvíjanie a zdokonaľovanie ich praktických zručností, podieľa sa na formovaní návykov užitočného a zmysluplného využívania ich voľného času a zabezpečuje podľa potrieb súťaže detí základných a stredných škôl. Je to celoročná činnosť a pozostáva z pravidelnej aj nepravidelnej záujmovej činnosti a prázdninovej činnosti.

Počas školského roku prevažuje pravidelná krúžková činnosť a v období školských prázdnin sa uskutočňujú činnosti oddychového a rekreačného charakteru. Výška mesačného príspevku na čiastočnú úhradu nákladov spojených s činnosťou CVČ je určená všeobecným záväzným nariadením zriaďovateľa CVČ. Konkrétna výška príspevku je uvedená v rozhodnutí riaditeľa CVČ na príslušný školský rok.

 CVČ sídli v  budove Základnej školy v Spišských Vlachoch. Na svoju činnosť majú tieto zariadenia k dispozícii všetky priestory základnej školy podľa zamerania jednotlivých záujmových útvarov a v prípade potreby aj ďalšie vyhovujúce priestory v spolupráci s inými inštitúciami a spoločnosťami (kultúrny dom, požiarna zbrojnica, ihriská).

 CVČ ponúka záujmovú činnosť v záujmových útvaroch s ich zameraním na niektorú zo 7 vzájomne prirodzene prepojených výchovných oblastí.

* 1. **Charakteristika klientov CVČ**

CVČ navštevujú klienti prevažne vo veku 3 – 30 rokov. Klientelu CVČ tvoria deti a mládež zo Spišských Vlách a širšieho okolia.

 V CVČ sú prijatí do  záujmových útvaroch žiaci našich škôl, žiaci základných škôl v blízkom okolí, sú uzatvorené dohody o poskytovaní záujmového vzdelávania, žiaci iných škôl z okolia sa zúčastňujú práce v ZÚ individuálne. Okrem toho je CVČ otvorené záujmovým útvarom pre deti materských škôl, stredoškolskú a vysokoškolskú mládež, členov športových klubov, občianskych združení a ďalších záujmových združení, ktoré poskytujú nepovinné vzdelávanie a záujmovú činnosť v obsahovom súlade s programom CVČ a majú vo svojich radoch mladých ľudí do 30 rokov.

Prijímanie detí do CVČ sa ďalší rok uskutočňujeme v júni, keď zisťujeme predbežný záujem a zverejňujeme ponuku záujmových útvarov a ukončujeme ho do 15. septembra. Dieťa je prijaté na záujmovú činnosť do CVČ len na základe žiadosti, ktorá je podpísaná zákonným zástupcom. V prípade ďalšieho záujmu a voľných kapacít jednotlivých záujmových a športových útvarov, prijímame deti aj počas školského roka.

 Odhlásenie dieťaťa je možné len na písomnú žiadosť zákonného zástupcu.

* 1. **Dlhodobé projekty a programy**

 CVČ je pripravené zapojiť sa do programov, ktoré obsahovo vyplývajú z náplne jednotlivých záujmových útvarov. Jedná sa najmä o spoluprácu s podobnými skupinami v zahraničí, ale aj vydávanie tlačovín, propagácia školy, príprava na predmetové súťaže, súťaže a prehliadky vlastnej činnosti, spolupráca so športovými klubmi v príprave detí na dlhodobé súťaže ... Spolupráca so školskými úradmi pri uskutočňovaní predmetových olympiád a postupových súťaží, spolupráca so SAŠ ...

Organizujeme a tiež pomáhame pri organizovaní rôznych kultúrnych a športových podujatí na miestnej úrovni:

\* spoločenské udalosti – Valentínska party

\* akcie usporiadané mestom – Oslavy mesta, Beh ulicami mesta, vianočné koncerty, Mikuláš

\* príležitostné vystúpenia pre rodičov

\* Deň matiek, MDD

\* vedomostné a športové súťaže

\* celodenné výlety a exkurzie

* 1. **Spolupráca CVČ s rodičmi a inými subjektmi**

 CVČ pri napĺňaní cieľov svojej činnosti spolupracuje s miestnou samosprávou, materskou školou, základnými školami, s inými školskými zariadeniami, MŠK Spišské Vlachy, občianskymi združeniami, rodičmi (Rodičovské združenie ROSA, RZ OZ ZROD,) ako aj s podnikateľskými subjektmi.

Účelná a odporúčaná pre centrum je spolupráca s Iuventou, organizáciou Ministerstva školstva SR, ktorá zhromažďuje a spracováva informácie o činnosti rôznych subjektov, aktívnych v oblasti práce s deťmi a mládežou v Slovenskej republike a v zahraničí, zabezpečuje rozvoj práce s deťmi a mládežou formou výskumných a vzdelávacích aktivít a podporuje mobilitu detí a mládeže a prácu s deťmi a mládežou na medzinárodnej úrovni.

**1.5 Ciele CVČ**

Hlavným cieľom CVČ je výchova aktívneho občana schopného žiť v otvorenej informačnej spoločnosti. Poslaním výchovy v našom CVČ je poskytnúť a umožňovať všetkým deťom aktívny oddych v primeranej činnosti, viesť ich k formovaniu pozitívnej hodnotovej orientácie, vytvárať a poskytovať príležitosti na aktívne využívanie voľného času, umožňovať rozvoj individuálnych potrieb, záujmov, schopností, nadania a mravných vlastností pre pozitívne formovanie osobnosti. Tiež je naším cieľom podporovať rozvoj sociálnych kontaktov a noriem spoločenského správania, viesť deti k úcte k rodičom, k iným ľuďom, k úcte voči kultúrnym tradíciám našej krajiny, predchádzať negatívnym javom v spoločnosti.

Poslaním CVČ je motivovať, podporovať a viesť deti, mládež a dospelých k rozvoju osobnosti zmysluplným využitím voľného času a to širokou ponukou aktivít v bezpečnom prostredí s profesionálnym tímom.

CVČ napĺňa svojou výchovno – vzdelávacou činnosťou ciele, stanovené v § 4 Školského zákona. Zároveň si kladie tieto strategické ciele rozvoja organizácia:

1. Nadviazať na najlepšie skúsenosti a tradície a rozšíriť a skvalitniť ponuku záujmovej činnosti.

2. Opierajúc sa o kvalitné materiálne a priestorové podmienky a korekciou pedagogickej koncepcie skvalitniť výchovno-vzdelávací proces.

***Hlavné ciele CVČ sú:***

1. Zabezpečiť vysokú odbornosť pedagogického zboru a vytvoriť efektívne pôsobiace motivačné prostredie.

2. Zlepšiť finančné zabezpečenie prostredníctvom zapojenia sa do grantových programov.

3. Získať atestáciu na výkon dvoch záujmových činností.

4. Stabilizovať návštevnosť v záujmových útvaroch.

5. Vytvoriť personálne podmienky na rozvoj prírodovedno-environmentálnej oblasti záujmovej činnosti

**1.6. Kompetencie klienta CVČ**

Kompetencie sa v procese výchovno-vzdelávacej činnosti vo voľnom čase rozvíjajú a navzájom prelínajú v jednotlivých tematických výchovných oblastiach. Mládež si ich rozvíja účasťou na výchovno-vzdelávacej, záujmovej a rekreačnej činnosti v CVČ. Kľúčové kompetencie predstavujú ideálny plánovaný cieľový výstup dosahovaný systematickým a postupným výchovno-vzdelávacím procesom počas pobytu mladého človeka v CVČ.

Klient CVČ má osvojené tieto kľúčové kompetencie na úrovni zodpovedajúce jeho individuálnym osobnostným možnostiam a dĺžky trvania jeho pobytu dochádzky do CVČ.

**Vzťah k celoživotnému vzdelávaniu**

* rieši nové, neznáme úlohy a situácie
* zúčastňuje sa vedomostných súťaží
* prejavuje záujem o nové informácie

**Komunikačné kompetencie**

* vyjadruje a obhajuje zrozumiteľne svoj názor
* vypočuje si opačný názor
* rozvíja si komunikačné schopnosti v oblasti moderných IKT
* prijíma spätnú väzbu

**Sociálne kompetencie**

* vlastným postupom riešiť jednoduché konflikty
* pomenuje svoje potreby, city a pocity
* presadzuje autonómiu a práva svojej osobnosti
* rešpektuje úlohy skupiny
* je schopný vymedziť svoje postavenie v skupine
* dokáže efektívne spolupracovať v skupine
* uvedomuje si potreby žiakov a osôb so zdravotným znevýhodnením
* a rešpektuje ich
* uvedomuje si potreby ostatných detí
* zvládne jednoduché stresové situácie

**Pracovné kompetencie**

* prejavuje samostatnosť pri plnení vytýčených úloh
* dokončí prácu
* kultivuje svoju vytrvalosť
* plní si svoje povinností
* plánuje a hodnotí svoje činnosti
* prijíma nové informácie a poznatky
* ovláda jednoduché manuálne zručnosti a samoobslužné činnosti potrebné pre

 praktický život

* rozvíja svoje manuálne zručnosti

**Občianske kompetencie**

* uvedomuje si potrebu rešpektovania práv a slobôd iných osôb
* uvedomuje si potrebu prijatia zodpovednosti za svoje správanie
* je otvorený primeranému participovaniu na živote v záujmovom útvare a v CVČ
* má záujem participovať na veciach verejných
* prejavuje úctu k rodičom a k starším osobám
* rozoznáva, čo je správne a čo nesprávne
* vie a má záujem diskutovať o problémoch, má primerané právne vedomie

**Kultúrne kompetencie**

* pozná kultúrne pamätihodnosti regiónu
* rozlišuje kultúrne a nekultúrne správanie
* rešpektuje iné kultúry a zvyky
* prijíma kultúrne podnety
* je otvorený podieľať sa na kultúrnych podujatiach v oddelení a v CVČ
* ovláda základy kultúrneho správania
* kultivuje svoj talent

**Kompetencie riešiť problémy**

* dokáže odhadnúť, analyzovať a zhodnotiť situáciu
* vie vystihnúť príčiny problému
* vie argumentovať
* odhaduje dopady jednotlivých riešení
* navrhuje a realizuje riešenia prospešné pre komunitu
* vie diskutovať, obhajovať svoje návrhy ale aj prijímať kompromisy
* dokáže priznať inému pravdu
* je úprimný

**Kompetencie k používaniu informačno-komunikačných technológií**

* dokáže obsluhovať počítač a prislúchajúce periférne zariadenia
* ovláda a v praxi využíva prácu s kancelárskym a grafickým softvérom
* dokáže používať digitálny fotoaparát, vie upravovať a tlačiť fotografie
* pri práci s IKT vie dodržiavať psychohygienické zásady
* vide používať internet na vyhľadávanie informácií i zábavu
* dokáže komunikovať s využitím internetu (e-mail, chat, skype, icq)

**Kompetencie k iniciatívnosti a podnikavosti**

* dokáže si vybrať kvalitný tím a manažovať ho
* dokáže využiť svoje vedomosti, skúsenosti a zručnosti na úspešnú realizáciu úloh
* dokáže rozlišovať podstatné od nepodstatného
* dokáže sa orientovať v aktuálnych trendoch a využívať ich
1. **FORMY VÝCHOVY A VZDELÁVANIA**

 Výchovný program bude slúžiť ako základná osnova pri napĺňaní hlavného poslania CVČ, ktorým je poskytovať priestor na účelné využívanie voľného času.

* učiť sa poznávať
* učiť sa konať
* učiť sa žiť medzi ľuďmi
* učiť sa byť

***Ciele:*** rozvíjať schopnosti a zručnosti detí a mladých ľudí; podporovať ich talent a ich tvorivosť; vytvárať podmienky pre harmonický a všestranný rozvoj osobnosti v duchu tolerancie a humanizmu; budovať vzťah k trvalým spoločenským hodnotám; pestovať návyky vedúce k celoživotnému vzdelávaniu, ochraňovať životné prostredie; prevenciou predchádzať sociálno – patologickým javom.

**Hlavný cieľ – výchova aktívneho občana schopného žiť v otvorenej, demokratickej spoločnosti s akcentom na akceptovanie rôznych politických, náboženských a všeobecne spoločenských názorov s prihliadnutím na zdravý životný štýl a jej postupujúcu informatizáciu.**

Pre jednotlivé záujmové útvary a príležitostné podujatia sú stanovené špecifické ciele vychádzajúce z obsahu aktivity.

Výchovno-vzdelávaciu činnosť realizujeme pravidelnými činnosťami formou záujmových útvarov, príležitostnou záujmovou činnosťou formou podujatí, súťaží, olympiád, výletov zameraných na rozvoj vedomostí a zručností získaných v škole a spontánnou činnosťou.

Centrum ako školské zariadenie s celoročnou prevádzkou poskytuje tieto formy záujmového vzdelávania:

* **pravidelná:** krúžky, záujmové útvary najčastejšie s týždennou periodicitou činnosti
* **príležitostná činnosť:** súťaže, besedy, výlety (participácia na organizovaní podujatí)
* **tábory počas školských prázdnin:** tematické, vzájomné návštevy žiackych skupín zo spolupracujúcich škôl v zahraničí.
* **spontánna činnosť:** jednorazové podujatia rôzneho druhu pre deti a mládež
	1. **Pravidelná záujmová činnosť**

Hlavnú náplň činnosti CVČ tvorí pravidelná záujmová činnosť. Spočíva vo vytváraní podmienok pre uskutočňovanie záujmov detí a mládeže formou jej organizovania v záujmových útvaroch – krúžkoch, kluboch a súboroch.

Záujmové útvary sú vytvorené na základe záujmu detí a mládeže vo všetkých oblastiach záujmovej činnosti. Úlohou pravidelnej ZČ je podchytiť talentované deti a ďalej rozvíjať ich schopnosti a zručnosti a zároveň dať priestor všetkým na rozvíjanie svojich záujmov.

V školskom roku 2016/2017 bude pracovať v CVČ **12 záujmových útvarov**. Vedúcimi časti záujmových útvarov sú pedagogický zamestnanci CVČ. Ako vedúci záujmových útvarov v oblastiach, ktoré odborne nepokrývajú interní pedagogickí zamestnanci, pôsobia externí vedúci.

Radi by sme vytvorili priestor pre Žiacky a Stredoškolský parlament. Jeho činnosť vychádza zo spoločenskej potreby zabezpečiť participáciu mladých na živote mesta a správe vecí verejných, na účasti pri realizácii úloh, ktoré sa mládeže bezprostredne dotýkajú, napr. vytváranie možností využívania voľného času, školstvo, kultúra, životné prostredie a pod. Úlohou parlamentu je zároveň zabezpečovať obojstrannú informovanosť medzi CVČ a školami v meste.

* 1. **Príležitostná záujmová činnosť**

Pod príležitostnou záujmovou činnosťou rozumieme organizovanie jednorazových alebo cyklických podujatí rozmanitého charakteru. Táto činnosť podchycuje deti a mládež nenavštevujúcich krúžky či kluby a ponúka možnosť zaujímavého trávenia voľného času na základe vlastného výberu z ponuky podujatí. Príležitostná ZČ je vhodnou formou propagácie činnosti CVČ a získavania nových členov záujmových útvarov, čomu treba podriadiť úsilie pri jej zabezpečovaní. CVČ organizuje podujatia s dlhodobou tradíciou ( Vianoce, Karneval, Valentínska párty, Krehká krása kraslíc, MDD) ale aj iné, s cieľom osloviť čo najväčší počet záujemcov. Sú uskutočňované na základe plánu, ale aj podľa požiadaviek zriaďovateľa a podľa aktuálnej potreby.

* 1. **Spontánna záujmová činnosť**

Spontánna záujmová činnosť má významné postavenie v našej práci. Vychádzajúc z nie vždy veľkého záujmu mládeže o pravidelnú, organizovanú činnosť v záujmových útvaroch je to perspektívna forma práce. Nevnucuje mladým spôsob trávenia voľného času ale ponúka priestor na uskutočňovanie vlastných záujmov zabezpečením podmienok naň. Ako spontánnu činnosť CVČ ponúka deťom a mládeži možnosť neorganizovane tráviť svoj voľný čas v otvorených kluboch, kde bude úlohou dospelého usmerniť a poradiť mladým pri ich aktivitách. Spontánna záujmová činnosť sa realizuje v klube mladých, internetovom klube.

* 1. **Organizácia súťaží a predmetových olympiád**

CVČ je organizátorom rôznych súťaží prevažne športového charakteru – stolný tenis, futbal, basketbal. Existencia CVČ je pre rozvoj tohto druhu záujmovej činnosti nezastupiteľná. O túto záujmovú činnosť je veľký záujem a bez aktivít CVČ by táto oblasť mohla zaniknúť. Do budúcna by sme sa radi podieľali na predmetových olympiádach pre žiakov základných škôl, ktoré sú vyhlásené Ministerstvom školstva SR.

* 1. **Prázdninová činnosť**

Počas letných prázdnin organizuje CVČ prázdninovú činnosť formou týždenných mestských táborov. Jednotlivé turnusy táborov sa uskutočňujú v pracovných dňoch v mesiaci júl. V auguste bude deťom a mládeži k dispozícii počas pracovných dní klub mladých a najmladších. Možnosť využívať klub bude pre deti a mládež aj počas vedľajších prázdnin. Počas letných prázdnin sa uskutočňujú aj sústredenia záujmových útvarov ako voľné pokračovanie celoročnej záujmovej činnosti.

**3. TEMATICKÉ OBLASTI VÝCHOVY CVČ**

Výchovu a vzdelávanie vo voľnom čase sa realizuje v CVČ v  týchto výchovných oblastiach:

* vzdelávacia
* spoločensko-vedná
* prírodovedno - environmentálna
* esteticko - výchovná (výtvarná, hudobná, literárno-dramatická)
* pracovno - technická
* telovýchovná a športová
* turisticko – branná

 Tematické oblasti v sebe zároveň zahŕňajú ďalšie oblasti výchovy, najmä rozumovú, mravnú, ekologickú a zdravotnú výchovu.

 Výchovno-vzdelávací proces sa realizuje integrovaním viacerých oblastí výchovy v oddeleniach a záujmových útvaroch.

 Kľúčové kompetencie a osobnosť dieťaťa sa rozvíjajú prostredníctvom nižšie uvedených hlavných (vyšších) výchovno-vzdelávacích cieľov. Ich plnenie sa bude dosahovať aplikovaním nižších , špecializovanejších a konkrétnejších cieľov  jednotlivých výchovných oblastí v záujmových útvaroch a v oddychovej činnosti.

**3.1 Vzdelávacia oblasť**

Cieľové zameranie výchovnej oblasti:

* rozvíjať autonómnosť v plnení vytýčených úloh
* rozvíjať efektívne spôsoby sebavzdelávania
* získavať nové poznatky a informácie z rôznych zdrojov
* získavať vzťah k celoživotnému vzdelávaniu
* dorozumieť sa a komunikovať v cudzom jazyku

**3.2 Spoločensko-vedná oblasť**

Cieľové zameranie výchovnej oblasti:

* spolurozhodovať o živote v záujmovom útvar a športovom útvare
* prejavovať úctu k rodičom, starším osobám
* prejavovať ohľaduplnosť k osobám so zdravotným postihnutím
* pochopiť význam  dodržiavania ľudských práv a základných slobôd
* posilniť základy hrdosti k národnej a štátnej príslušnosti
* kultivovať kultúrne návyky a vyjadrovanie sa
* vyjadrovať svoj názor
* vedieť vypočuť opačný názor
* využívať všetky dostupné formy komunikácie
* vedieť samostatne a kriticky riešiť jednoduché konflikty
* poskytnúť pomoc alebo pomoc privolať

**3.3 Pracovno – technická oblasť**

Cieľové zameranie výchovnej oblasti:

* vedieť si samostatne vytýčiť jednoduché osobné ciele
* rozumieť významu osobnej zodpovednosti za vykonanú prácu
* vedieť  spolupracovať so skupinou
* rozvíjať základy manuálnych a technických zručností
* získavať základy zručností potrebných pre praktický život
* získať základné zručnosti v tvorbe jednoduchých projektov

**3.4 Prírodno-environmentálna oblasť**

Cieľové zameranie výchovnej oblasti:

* pochopiť základné princípy ochrany životného prostredia
* rozvíjať zručnosti pri jednoduchej činnosti na tvorbe a ochrane životného prostredia

**3.5 Esteticko – výchovná oblasť**

Cieľové zameranie výchovnej oblasti:

* posilniť úctu ku kultúrnym hodnotám v blízkom okolí
* rozvíjať základy vzťahu ku klasickému umeniu
* rozvíjať talent a špecifické schopnosti
* rozvíjať základy tvorivých schopností a zručností
* prejavovať pozitívny vzťah k jednoduchej estetickej úprave prostredia
* podieľať sa na príprave kultúrnych podujatí
* objavovať krásu v bežnom živote

**3.6 Telovýchovná a športová oblasť**

Cieľové zameranie výchovnej oblasti:

* rozvíjať schopnosť relaxovať pravidelným cvičením a pohybom
* pochopiť škodlivosť fajčenia alkoholu a iných drog
* pochopiť význam pravidelného pohybu a cvičenia
* pochopiť význam dodržiavania základných zásad zdravej výživy
* poznať základné princípy zdravého životného štýlu
* rozvíjať športový talent a schopnosti

**Turisticko – branná oblasť**

Cieľové zameranie výchovnej oblasti:

* prejavovať záujem o pravidelný telesný pohyb
* pochopiť zásady pobytu v prírode
* rozvíjať vytrvalosť a vôľu
* posilniť úctu k prírodným hodnotám
* vedieť používať mapy a orientovať sa v teréne,
* prejavovať citlivý vzťah k prírode

- pochopiť význam správneho využívania prírodných zdrojov

Tematické oblasti výchovy v sebe zároveň obsahujú ďalšie oblasti výchovy, najmä: rozumovú, mravnú, estetickú, pracovnú, telesnú, výchova k ľudským právam, enviromentálnu – ekologickú, dopravnú a zdravotnú.

\**rozumová výchova:* ide o utváranie a rozvíjanie poznávacích procesov, dieťa si osvojuje informácie, ktoré mu predkladáme. Teda pôjde nám o: rozvíjanie rozumového poznávania, rozvoj reči (dieťa si má rozvíjať slovník), rozvoj myslenia – druhy myslenia (konvergentné, divergentné, tvorivé), rozvoj praktických činností.

\**mravná (etická) výchova:* jednotlivec si utvára vzťahy k sebe samému, k spoločnosti, teda: výchova k humanizmu, výchova k demokracii a tolerancii, výchova kladných spoločenských vlastností, výchova k rodičovstvu, sexuálna výchova.

\**estetická výchova:* výsledkom je estetický zážitok, ktorý vzniká v silnom emocionálnom cítení: poznávanie, vnímanie estetických krás (úprava interiéru aj exteriéru, kde ide o osvojenie si základov zručností a návykov), umelecký výchova – v tanečno-mažoretkových krúžkoch, modernom tanci, folklórnom – tanečnom súbore, vo výtvarnom záujmovom krúžku, hudobnom, speváckom, (pestovanie výtvarného, hudobného a literárneho vkusu v kurzoch cudzích jazykov).

\**pracovná výchova:* osvojenie základných zručností a vedomostí, ktoré pomáhajú dieťaťu pri utváraní vzťahu k práci (výchova k práci, k podnikaniu).

\**telesná výchova:* rozvíjanie fyzického potenciálu, teda plnenie úloh v oblasti: zdravotná – telesný a duševný vývin, vzdelávacia – utváranie pohybových návykov, výchovná – utváranie charakterových vlastností, kompenzačná – kompenzuje psychickú únavu telesnou vyčerpanosťou, výchova k zdraviu.

\**výchova k ľudským právam:* deklarácia práv dieťaťa, aktivizácia dieťaťa ....

\**environmentálna výchova:* poskytuje deťom získať zručnosti, návyky, skúsenosti, aby ich využívali správane k prostrediu (učiť chrániť životné prostredie).

1. **VÝCHOVNÝ PLÁN CVČ**

Výchovný plán je vypracovaný pre všetky oddelenia na školský rok 2016/2017.

Vo výchovnom pláne je uvedený:

\* zoznam tematických oblastí výchovy s vymedzením **najmenšieho** počtu výchovno-vzdelávacích činností na obdobie školského roka/kalendárneho roka. Vzhľadom na flexibilitu tejto oblasti môže byť počet výchovno-vzdelávacej činnosti vyšší ako je stanovený,

\* zoznam záujmových útvarov s vymedzením **najmenšieho** počtu hodín záujmovej činnosti na školský rok/kalendárny rok,

\* uvedený najmenší počet predstavuje záujmovú činnosť jedenkrát za týždeň a jednu výchovno-vzdelávaciu činnosť denne tak, aby sa vystriedali všetky výchovné oblasti počas jedného týždňa.

Výchovný plán je súčasťou výchovných programov a určuje celkovú skladbu a zoznam výchovno – vzdelávacej činnosti v záujmových útvaroch na príslušných oddeleniach v centre voľného času. Plnenie výchovného plánu sa najlepšie realizuje formou týždenného plánu, ktorý je oproti mesačnému plánu flexibilnejší a efektívnejší.

V rámci výchovného plánu je potrebné rešpektovať a dodržiavať princípy výchovy, teda princíp:

a/ cieľavedomosti,

b/ spätnej väzby,

c/ individuálnej zvláštnosti,

d/ dobrovoľnosti,

e/ primeranosti veku.

Výchovný plán vychádza z princípov výchovy a vzdelávania (§3 školského zákona) a cieľov výchovy a vzdelávania (§4 školského zákona):

a/ získať vzdelanie podľa tohto zákona,

b/ získať kompetencie, a to najmä v oblasti komunikačných schopností, ústnych spôsobilostí a písomných spôsobilostí, využívania informačno – komunikačných technológií, komunikácie v štátnom jazyku, materinskom jazyku a cudzom jazyku, matematickej gramotnosti, a kompetencie v oblasti technických prírodných vied a technológií, k celoživotnému učeniu, sociálne kompetencie a občianske kompetencie, podnikateľské schopnosti a kultúrne kompetencie.

**4.1. Pravidelná záujmová činnosť**

Výchovný plán je vypracovaný pre všetky záujmové a športové útvary na školský rok. Výchovný plán obsahuje:

\* zoznam záujmových a športových útvarov,

\* počet hodín činnosti jednotlivých záujmových a športových útvarov

\* počet hodín činnosti v jednotlivých tematických oblastiach výchovy

|  |  |
| --- | --- |
| **Tematická oblasť výchovy:** | **Počet hodín V-V činnosti:** |
| Spoločensko – vedná oblasť | **40** |
| Turisticko – branná oblasť | **80** |
| Prírodno – environmentálna oblasť | **70** |
| Esteticko – výchovný oblasť | **30** |
| Telesno – športová oblasť | **510** |

|  |  |  |
| --- | --- | --- |
| **Záujmový útvar:** | **Počet hodín činnosti:** | **Tematická oblasť výchovy:** |
| Basketbal I. | **120** | Telesno – športová  |
| Basketbal II. | **120** | Telesno - športová |
| Futbalová akadémia 1A | **320** | Telesno - športová |
| Futbalová akadémia 1B | **320** | Telesno - športová |
| Stolný tenis | **140** | Telesno - športová |
| Lukostreľba | **80** | Turisticko - branná |
| Hasičský krúžok | **80** | Turisticko - branná |
| Jazdectvo | **80** | Turisticko - branná |
| DFS Radosť | **90** | Esteticko - výchovná |
| Klub mladých rybárov | **60** | Prírodno - environmentálne |
| Kynologický krúžok | **80** | Prírodno - environmentálne |
| Šachový krúžok | **80** | Spoločensko - vedná |

**4.2. Príležitostná záujmová činnosť**

Obsahuje podujatia, ktoré sú termínované, konkretizované a aktuálne dopĺňané.

|  |  |
| --- | --- |
| **mesiac** | **podujatie** |
| **september** | Nábor do záujmových útvarov CVČPostupné rozbehnutie činnostiGaštanko – súťaž v zbere gaštanov |
| **október** | Úcta k starším – posedenie spojené s vystúpením detí.Jesenné prázdniny – šarkaniáda a športovanie s animátormiVýtvarná súťaž „Kytica Pani jesene“ |
| **november** | Divadelné predstavenieMotokáry a basketbalový zápas vo SviteTvorivá dielňaHozelec a detský svet |
| **december** | Perníkovo – pečenie perníkovHlas Vianoc – výstavka zvončekovStretnutie s Mikulášom, koncerty |
| **január** | Prechádzky do prírodyBláznivá korčuľa - korčuľovanie |
| **február** | Fašiangy – karnevalValentínska partyTvorivá dielňa - Valentínka |
| **marec** | Čítame už samiKrehká krása kraslíc – výtvarná súťaž – výstavkaVeľkonočná tvorivá dielňa |
| **apríl** | Po stopách prírody – turistická vychádzkaZájazdDeň zdravia  |
| **máj** | Deň matiek – akadémiaTvorivá dielňa „Máme radi maminu“Stolnotenisový turnaj |
| **jún** | MDDFutbalový turnaj – TymbarkOslavy mestaPostupné ukončenie činnosti záujmových útvarov |

**4.3. Spontánna činnosť**

|  |  |  |  |
| --- | --- | --- | --- |
| **Názov podujatia** | **Počet hodín****záujmovej činnosti** | **Tematická oblasť výchovy** | **Počet VVČ** |
| Klub MACO |  | Spoločensko vedná |  |
|  |  |  |  |

**4.4. Prázdninová činnosť**

|  |  |  |  |
| --- | --- | --- | --- |
| **Názov podujatia** | **Počet hodín****záujmovej činnosti** | **Tematická oblasť výchovy** | **Počet VVČ** |
| Letný mestský tábor 1. | **45** | Telesná a športová | **5** |
| Letný mestský tábor 2. | **45** | Telesná a športová | **5** |
| Jesenné prázdniny | **20** |  | **10** |
| Jarné prázdniny | **30** |  | **15** |

**5. VÝCHOVNÝ JAZYK**

Výchovným jazykom CVČ Spišské Vlachy je štátny jazyk SR. Pri záujmovej činnosti národnostných menšín je klientom umožnené používať jazyk národnostnej menšiny.

**6. PERSONÁLNE ZABEZPEČENIE**

Personálne zabezpečenie CVČ vychádza z Vyhlášky MŠ SR č.41/2006 Z.z. o odbornej a pedagogickej spôsobilosti zamestnancov a o zmene a doplnení (č.14/1998, 379/200, 200/2002 a 374/2005 Z.z.) a zo zákona NR SR č. 317/2009 Z.z. o pedagogických a odborných zamestnancoch a o zmene a doplnení niektorých zákonov.

Pre prácu s deťmi v CVČ je potrebné splnenie kvalifikačných požiadaviek, ktoré sú stanovené zákonom. Realizácia výchovno-vzdelávacej činnosti v jednotlivých záujmových útvaroch si vyžaduje zodpovedajúce vzdelanie všetkých pracovníkov a to najmä v oblasti pedagogiky a pedagogiky voľného času. Športové útvary si vyžadujú príslušnú trénerskú kvalifikáciu, prípadne dlhodobé skúsenosti so športom. Prevádzku CVČ zabezpečujú 3 zamestnanci:

- riaditeľka cvč

- ekonómka

- správca

V tomto školskom roku je 14 vedúcich záujmových útvarov. Vedúci pedagogický zamestnanec usmerňuje metodicky interných a externých zamestnancov. Pomoc spočíva vo vedení potrebnej dokumentácie, zostavení plánu činnosti, rozvrhu činnosti jednotlivých záujmových a športových útvarov, permanentnom sledovaní platnej legislatívy v školstve a najmä na úseku dodržiavanie pravidiel BOZP a zákonov týkajúcich sa hygieny a zdravia. Metodická pomoc sa poskytuje najmä externým zamestnancom, ktorí nemajú pedagogické vzdelanie. Od externých zamestnancov, ktorí sú vedúcimi záujmových útvarov sa vyžaduje odborná spôsobilosť na záujmovú činnosť, ktorú vedú. Počet interných a externých zamestnancov sa každoročne mení podľa záujmu detí a je uvedený v pláne CVČ na príslušný školský rok.

***Prehľad o zamestnancoch školy:***

**Údaje o počte interných zamestnancov:**

|  |  |  |  |
| --- | --- | --- | --- |
| Počet pedagogických zamestnancov | Počet kvalifikovaných | Počet nekvalifikovaných | Počet doplňujúcich si kvalifikáciu |
| 1 |  |  |  |
| Počet nepedagogických zamestnancov: 2 |  |

**Údaje o počte externých zamestnancov:**

|  |  |  |  |
| --- | --- | --- | --- |
| Počet pedagogických zamestnancov | Počet kvalifikovaných | Počet nekvalifikovaných | Počet doplňujúcich si kvalifikáciu |
| 2 | 7 | 5 | 1 |
| Počet nepedagogických zamestnancov:12 |  |

***Ďalšie vzdelávanie pedagogických zamestnancov***

|  |  |  |
| --- | --- | --- |
| **FORMA** | **POČET** | **PRIEBEH V ŠKOLSKOM ROKU 2012/2013** |
| **Z a č a l o** | **P o k r a č u j e** | **U k o n č i l o** |
| Rigorózna skúška |  |  |  |  |
| Vzdelávanie pedagogických zamestnancov |  |  |  |  |
| Doplnenie VŠ, Mgr. Štúdium |  |  |  |  |
| Dobrovoľní vedúci ZÚ |  |  |  |  |
| Asistent vychovávateľa |  |  |  |  |
| Pomocný vychovávateľ |  |  |  |  |

**7. MATERIÁLNO – TECHNICKÉ A PRIESTOROVÉ PODMIENKY**

 CVČ sídli na Ulici Komenského 6 , Spišské Vlachy v areáli základnej školy. Na svoju činnosť majú k dispozícii všetky priestory základnej školy podľa zamerania jednotlivých záujmových útvarov a v prípade potreby aj ďalšie vyhovujúce priestory v spolupráci s inými inštitúciami a spoločnosťami (kultúrny dom, požiarna zbrojnica, ihriská).

Školské zariadenie nateraz nie je personálne pripravené na špeciálnu starostlivosť o deti a mládež so špeciálnymi výchovno-vzdelávacími potrebami. Takíto členovia sa zúčastňujú ich činnosti bez uplatnenia špeciálnych výchovných postupov. Perspektívne nevylučujeme aj špeciálne záujmové útvary či začlenenie detí so špeciálnymi potrebami do riadnych záujmových útvarov.

CVČ ponúka záujmovú činnosť v záujmových útvaroch s ich zameraním na niektorú zo 7 vzájomne prirodzene prepojených výchovných oblastí.

**8. PODMIENKY NA ZAISTENIE BEZPEČNOSTI A OCHRANY ZDRAVIA PRI VÝCHOVE**

Podmienky na zaistenie bezpečnosti a ochrany zdravia pri výchove a vzdelávaní sú podrobne rozpracované v prevádzkovom poriadku CVČ. S cieľom zabezpečiť plnenie úloh v oblasti bezpečnosti a ochrany zdravia pri výchove a vzdelávaní sú platné v CVČ nasledujúce normy, smernice a dokumenty:

a/ Pracovný poriadok CVČ

b/ Organizačný poriadok CVČ,

c/ Vnútorný poriadok CVČ – poriadok CVČ (časť „A“ a časť „B“),

d/ Kolektívna zmluva,

e/ Smernica riaditeľa CVČ k výkonu prác súvisiacich s bezpečnosťou a ochranou zdravia pri práci v podmienkach Centra voľného času,

f/ Evakuačný systém CVČ,

g/ Režim CVČ na príslušný školský rok,

h/ Požiarnym štatútom CVČ,

i/ Plán práce CVČ,

j/ Plán vnútro- CVČ kontroly,

k/ Štatút CVČ,

l/ Projekt CVČ,

m/ Pokyny určujúce podmienky prevádzky energetických zdrojov,

n/ Štatút zariadení CVČ,

o/ Prevádzkový poriadok CVČ (schválený VÚC),

p/ Prevádzkový poriadok BOZP,

r/ Koncepcia politiky bezpečnosti a ochrany zdravia pri práci,

s/ Plán hlavných úloh v oblasti bezpečnosti a ochrany zdravia pri práci,

t/ Traumatologický plán,

u/ Dokumentácia CO,

v/ Dokumentácia BOZP,

y/ Plán revízii vyhranených a iných technických zariadení školy.

Jednotlivé predpisy ukladajú pedagogickým zamestnancom CVČ po ich preštudovaní povinnosť plnenia, ako aj oboznamovaciu povinnosť smerom k deťom a rodičovskej verejnosti. Na začiatku činnosti každého ZÚ pedagogický pracovník – vedúci ZÚ deti poučí o používaní osvetlenia, vykurovania, vetrania priestorov, čistoty a hygieny, o úrovni sociálnych zariadení, prístup k pitnej vode, prístup k skrinke prvej pomoci, kontakty na prvú pomoc, o zákaze fajčenia a používania alkoholu v priestoroch CVČ aj o tom ako je zabezpečená kontrola bezpečnosti ochrany zdravia pri výchove.

**9. VNÚTORNÝ SYSTÉM KONTROLY A HODNOTENIA DIEŤAŤA**

Cieľom **hodnotenia detí v CVČ** je poskytnúť dieťaťu a jeho rodičom spätnú väzbu o tom, ako dieťa pracuje v CVČ a v úzkej spolupráci s rodičmi skvalitňovať adaptáciu dieťaťa pre prácu v skupine a v kolektíve CVČ (najmä predškoláci a najmladší žiaci).Rodičia sú pravidelne ústne informovaní o skutočnostiach v živote svojho dieťaťa: v čom má nedostatky, kde má rezervy a aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. V hodnotení detí sa uplatňujú pozitívne stimuly – motivácia. Cieľom je zhodnotiť prepojenie vedomostí so zručnosťami a spôsobilosťami.

Cieľom hodnotenia je taktiež zamedziť vnútornej segregácii detí na základe úspešnosti a rešpektovanie požiadaviek hodnotenia u integrovaných detí.

**10. VNÚTORNÝ SYSTÉM KONTROLY A HODNOTENIA ZAMESTNANCOV CVČ**

Hodnotenie zamestnancov bude vychádzať z Plánu kontroly CVČ.

Formy a metódy vnútorného hodnotenia sú:

- pozorovanie (hospitácie)

- rozhovor,

- rokovania metodického orgánu,

- výsledky detí,

- úspešnosť detí v reprezentácii zariadenia,

- podiel na realizácii prázdninovej činnosti,

- verejnoprospešná činnosť zamestnancov, spoločenská aktivita, podiel na estetizácii prostredia,

- sledovania pokroku detí vo výsledkoch pod vedením vychovávateľa,

- hodnotenia výsledkov pedagogických zamestnancov v oblasti ďalšieho vzdelávania,

- podiel zamestnanca na úspešnom plnením úloh Plánu práce CVČ, plnenie zvýšených pracovných nárokov ,

- podiel na príprave, spracovaní a realizácii projektov,

-odborno-metodická práca vychovávateľa, jeho záujem o osobný rast v rámci ďalšieho vzdelávania, schopnosť odovzdávať odborno-metodické kvality a pod.,

Hodnotenie práce CVČ, je každoročne realizované prostredníctvom Hodnotiacej správy výchovno-vzdelávacích výsledkov za školský rok, ktorú riaditeľ CVČ predkladá Rade CVČ a po jej vyjadrení je zasielaná zriaďovateľovi.

**11. POŽIADAVKY NA KONTINUÁLNE VZDELÁVANIE PEDAGOGICKÝCH ZAMESTNANCOV**

Vzdelávanie pedagógov súvisí priamo s ich pracovným zaradením. Vychádza z princípov celoživotného vzdelávania a realizuje sa na základe ponuky vzdelávacích inštitúcií (vysoké školy pedagogického smeru, metodicko –pedagogické centrá, IUVENTA). CVČ podporuje zapojenie pedagógov do rôznych foriem vzdelávania v súlade so zákonom č. 317/2009 Z. z. o pedagogických zamestnancov a odborných zamestnancov. Pedagogickí zamestnanci majú právo, ale aj povinnosť starať sa o svoj profesijný rozvoj ako proces prehlbovania, zdokonaľovania a rozširovania kvalifikácie a profesijných kompetencií v súlade s najnovšími vedeckými poznatkami, spoločenskými potrebami a požiadavkami na výkon pedagogickej činnosti.

|  |
| --- |
| Vychovávatelia CVČ |
| Meno a priezvisko: | Forma ďalšieho vzdelávania:/Typ | Plánovanie | Názov, zameranie |
| Začiatok: | Ukončenie: |
| Suchá Mária | Kontinuálne vzd. |  |  | Funkčné vzdel. |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Ďalšie vzdelávanie zamestnancov je jedným z rozhodujúcich faktorov, ktoré pôsobia na celkovú úroveň výchovno-vzdelávacieho procesu. Cieľom kontinuálneho vzdelávania zamestnancov CVČ je: ♣ udržiavať a zvyšovať kompetenciu pedagogických zamestnancov, ♣ sprostredkovať pedagogickým zamestnancom najnovšie poznatky z metodiky výchovy jednotlivých oblastí, pedagogiky a príbuzných vied, - 21 - ♣ rozvíjať špecifické zručnosti pedagogických zamestnancov potrebné pre uspokojovanie záujmov detí prostredníctvom vedenia záujmových útvarov, ♣ podporovať rozvíjanie zručností pedagogických zamestnancov pre prácu s modernými informačno - komunikačnými prostriedkami: videotechnikou, výpočtovou technikou, multimédiami, internetom a pod., ♣ rozvíjať tvorivosť pedagogických zamestnancov, ♣ umožniť pedagogickým zamestnancom získanie prvej a druhej atestácie. Prioritnou úlohou CVČ je vytvorenie takých podmienok, aby každý zamestnanec mal záujem sa neustále vzdelávať a tak zdokonaľovať svoje pedagogické majstrovstvo. Základnou hodnotou každého ďalšieho vzdelávania má byť kvalita výchovy a vzdelávania a nie formálne získavanie certifikátov a osvedčení o účasti na školeniach. Účelom ďalšieho vzdelávania je sústavné prehlbovanie, zdokonaľovanie a rozširovanie odbornej a pedagogickej spôsobilosti pedagogických zamestnancov v súlade s najnovšími progresívnymi vedeckými poznatkami, spoločenskými potrebami a požiadavkami odbornej a pedagogickej praxe. Vzdelávanie zamestnancov je potrebné zamerať na: ♣ nové trendy vo výchove a vzdelávaní, využívanie pedagogických inovácií, používanie efektívnych, progresívnych vyučovacích stratégií, metód a postupov, ♣ rozvoj právneho vedomia zamestnancov škôl a školských zariadení, ♣ systematické celoživotné vzdelávanie vedúcich pedagogických zamestnancov vo všetkých oblastiach riadenia, inovácií legislatívy, v rozvoji osobnostných kvalít vedúceho pedagogického zamestnanca. Vzdelávanie budeme zabezpečovať: ♣ štúdiom odbornej literatúry, časopisov ♣ účasťou na vzdelávacích podujatiach organizovaných MPC

**12. VÝCHOVNÉ ŠTANDARDY CVČ**

 Nadväzujú na vzdelávacie štandardy žiakov v škole. Určujú súbor požiadaviek na vedomosti, zručnosti a schopnosti, ktoré majú deti získať, aby si mohli rozvíjať vedomosti zručnosti a schopnosti získané na vzdelávaní v škole. Delia sa na:

* **výkonový štandard** – stanovuje kritériá úrovne zvládnutia obsahových štandardov. Sú to cieľové výstupy, ktoré má dosiahnuť žiak na konci dochádzky do centra voľného času,
* **obsahový štandard** – určuje vedomosť, zručnosť alebo schopnosť, ktorú má dieťa/ žiak alebo iná osoba ovládať a ktorú má vedieť aj prakticky používať.

**12.1 Spoločensko – vedná oblasť**

|  |  |
| --- | --- |
| **Obsahový štandard**  | **Výkonový štandard**  |
| Ďalšie sebavzdelávanie v oblasti cudzíchJazykov,Využívanie dostupných video a DVDnahrávok | Formou didaktických hier, doplňovačiek,vymaľovávaniek,Zvládnuť základy komunikácie v danomjazyku – primerane veku dieťaťa |
| Spolupráca, zodpovednosť, vytváranie pozitívnej klímy v oddelení/záujmovom útvare, dodržiavanie školského poriadku CVČ | Spolurozhodovať o živote v skupine |
| Prejavy úcty k rodičom a ostatným  ľuďom, tolerancia | Prejavovať úctu k rodičom, starším  |
| Práva dieťaťa, ľudské práva, šikanovanie, diskriminácia, moje práva, tvoje práva, spolužitie bez násilia | Rozlíšiť  dodržiavanie a porušovanie ľudských práv a základných slobôd |
| Práva dieťaťa, ľudské práva, šikanovanie, diskriminácia, moje práva, tvoje práva, spolužitie bez násilia | Rozlíšiť  dodržiavanie a porušovanie ľudských práv a základných slobôd |
| Úspechy slovenských športovcov, umelcov, detí vo svete | Prejavovať základy hrdosti k národnej a štátnej príslušnosti |
| Vulgarizmy, slang, gestá, neformálna komunikácia, spolužitie bez násilia | Rozlišovať kultúrne a nekultúrne prejavy v správaní sa |
| Konflikt, z čoho konflikt vzniká, správanie, ktoré podporuje konflikt, správanie, ktoré konfliktu predchádza  | Samostatne a kriticky riešiť jednoduché konflikty v oddelení/záujmovom útvare |

**12.2 Prírodovedno – enviromentálna oblasť**

|  |  |
| --- | --- |
| **Obsahový štandard**  | **Výkonový štandard**  |
| Pozorovanie prírody, zmien v prírode, práca s encyklopédiami, pobyty v prírode | Učiť sa šetriť prírodu, podieľať sa na tvorbečistého životného prostrediaNaučiť sa pracovať s knihouPestrá príroda Získavať nové poznatky a využívať ichZ našej prírodyv bežnomživote. Tešiť sa z prírody a neničiť ju.Ochrana prírody |

* 1. **Pracovno – technická oblasť**

|  |  |
| --- | --- |
| **Obsahový štandard**  | **Výkonový štandard**  |
| Sebahodnotenie, minulosť, prítomnosť, budúcnosť;Splnenie úlohy, presnosť a čistota práce;Spolupráca, kooperácia, vytváranie kladného vzťahu k ostatným;Práca s materiálom, netradičné pracovné postupy, rozvoj jemnej motoriky, manipulačné zručnosti | Samostatne si vytyčovať jednoduché osobné cielePrejaviť osobnú zodpovednosť za vykonanú prácuByť otvorený, spolupracovať so skupinouPrejaviť jednoduché manuálne a technické zručnostiPodieľať sa na tvorbe jednoduchých projektov |

* 1. **Esteticko – výchovná oblasť**

|  |  |
| --- | --- |
| **Obsahový štandard**  | **Výkonový štandard**  |
| Hudba, tanec, umelecké činnosti, kultúrne vystúpenia, netradičné ozdoby, oblečenie, fotografovanie **(DFS Radosť)** | Prejavovať vzťah k umeniu, rozvíjať svoj talent a špecifické schopnosti, byť otvorený k tvorivej činnosti, príprava kultúrnych podujatí, pozitívny vzťah k estetickej úprave prostredia, objavovať a vnímať krásu v bežnom živote |

* 1. **Turisticko – branná oblasť**

|  |  |
| --- | --- |
| **Obsahový štandard**  | **Výkonový štandard**  |
| Výlety, turistické miesta, pozorovanie v prírode, návšteva národných parkov, ochrana prírody, slušné správanie**(Spoznávame Spiš, Potulky Spišom, Rande s prírodou)** | Spoznať hory a krásy Spiša a jeho okolia, pozitívny vzťah k pohybu a tiež k prírode, vedieť relaxovať, ovládať základné pravidlá ochrany prírody |

**12.6 Telovýchovná a športová oblasť**

|  |  |
| --- | --- |
| **Obsahový štandard**  | **Výkonový štandard**  |
| Záujmový útvar - turistika, bicyklovanie, lyžovanie, plávanie, cvičenie v telocvični, pingpong, kolektívne loptové hry (**futbal, stolný tenis, basketbal)** | Relaxovať pravidelným cvičením a pohybomRozvíjať svoj športový talent a schopnosti |
| Čo je nikotín, fajčenie, alkohol a zdravie, civilizačné choroby  | Pomenovať škodlivosť fajčenia alkoholu a iných drog |
| Otužovanie, relaxačné cvičenie, skupinové hry, netradičné športové disciplíny  | Pomenovať význam pravidelného pohybu a cvičenia |

**13. VÝCHOVNÉ OSNOVY CVČ**

 Výchovné osnovy sú základným programovým dokumentom každého záujmového útvaru a vypracúvajú sa každoročne v súlade s aktuálnym výchovným plánom a stanoveným výchovným štandardom pre konkrétny záujmový útvar. Vo výchovných osnovách záujmového útvaru sú stanovené výchovné ciele, obsah a rozsah tematických oblastí výchovy (počet výchovno-vzdelávacích aktivít v jednotlivých oblastiach výchovy na obdobie školského roka).

**13.1. Vzdelávacia oblasť**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet****VVČ** |
| Zdokonaliť sa v plynulom rozprávaní, získať pozitívny vzťah k jazyku, prehĺbiť vedomosti získané v škole | Slovná zásoba, jazykolamy, zmyslové hry, didaktické hry, tvorivá práca, zábavná forma výučby,  | Individuálny prístupMotivácia,Riešenie noPovzbudenie, prezentácie, projekty | **33** |

**13.2. Spoločensko – vedná oblasť**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet****VVČ** |
| Prejavovať úctu k rodičom, starším ľuďom a priateľom, učiť sa tolerancii, pochopiť právo dieťaťa a ľudí v spoločnosti, rešpektovať kultúrne návyky a vyjadrovanie sa | Rozprávať o domove, priateľoch, tolerancii a vzájomnej úcte, učiť sa čo sú práva a povinnosti, dodržiavanie pravidiel a zákonov, slušné správanie a predchádzanie konfliktov, priateľskosť spolužitia, vzájomná úcta a rešpekt | Individuálny prístup,Prejavovanie pocitov hraním, porovnávanie konania ľudí,Motivačné hry, vysvetľovanie, prednášky a prezentácie, tréning a hovorené slovo | **66** |

**13.3. Pracovno - technická oblasť**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet****VVČ** |
| Získavať nové poznatky a zručnosti, rozvíjať technické zručnosti a tvorivosť | Účasť na výstavách, hľadanie inšpirácie, tvorba podľa predlohy, používanie jednotlivých techník, vytváranie estetických výrobkov | Motivácia, povzbudenie, ukážka, návšteva výstav, výstava prác, aktivizácia | **33** |

**13.4. Prírodovedno – enviromentálna oblasť**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet****VVČ** |
| Vedieť pozorovať prírodu a jej fungovanie, pochopiť základné princípy ochrany životného prostredia, pozorovanie života pod vodou, v lese | Pozorovanie prírody, pozorovanie zmien v prírode, čistota životného prostredia, odhaľovanie tajomstiev a scenérií vodného prostredia ako aj sveta húb | Individuálne, pozorovanie, vysvetlenie, ekologické hry, filmy, kolektívna práca | **66** |

**13.5. Esteticko – výchovná oblasť**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet****VVČ** |
| Budovať základy vzťahu k umeniuRozvíjať talent a špecifické schopnosti jednotlivca,Podieľať sa na príprave kultúrnych podujatí,Posilniť úctu ku kultúrnym hodnotám | Tanec, hudba, tanečné prvky, pohybové cvičenia, nácvik tanečného pásma, vystúpenia na festivaloch, súťaže, tradície rôznych oblastí | Motivácia, ukážka, povzbudenie,tréning, vystúpenia, prezentácia, súťaže, individuálny prístup, aktivizácia | **66** |

**13.6. Telesná a športová oblasť**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet****VVČ** |
| Ovládať pravidlá hry a techniky rôznych druhov športov, nadobudnúť pozitívny vzťah k športu, ovládať svoje správanie pri hre a vážiť si spoluhráčov  | Výklad pravidiel hry, hra, poňatie hry zábavnou formou, hra bez vulgarizmov | Ukážka, tréning, súťaže, zábavné hry, individuálny prístup a vysvetľovanie | **66** |
| Ovládať pravidlá hry, získať dobrú fyzickú kondíciu, ovládať techniku hry, byť zodpovedný v prístupe k povinnostiam, ovládať svoje správanie počas hry a vážiť si spoluhráčov, byť súdržný v tíme a poznať význam správnej životosprávy**(Basketbal I. a II., futbal)** | Výklad pravidiel hry, hry, cviky, behy vytrvalosť,hra bez vulgarizmov, nikotín, škodlivosť drogy, alkohol, jedálny lístok | Ukážka, tréning, precvičovanie, hra s loptou, súťaž,Bodovanie, motivácia, povzbudenie, vysvetľovanie, individuálny prístup | **66** |
| Rozvíjať športový talent a schopnosti.Kultivovať základné samoobslužné a hygienické návyky.Ovládať pravidlá hry, ovládať techniku hry, svoje správanie pri hre, vážiť si svojich spoluhráčov**(Stolný tenis)** | Výklad pravidiel hry, hra, tréning, hra bez vulgarizmov | Individuálny prístupVysvetlenieUkážka MotiváciaPovzbudenie Aktivizácia ,SúťažTréning | **66** |

**13.7.Turisticko – branná oblasť**

|  |  |  |  |
| --- | --- | --- | --- |
| **(Hasičský krúžok)**Pochopiť základné princípy ochrany človeka a životného prostredia | Pozorovanie | Individuálny prístup | **66** |
| Poukázať na šport aj relax v jednom.**(Lukostreľba)** | Oboznámenie sa a zdokonaľovanie v technike. | Individuálny prístupMotiváciaPovzbudenieAktivizáciaTréningSúťaž | **66** |
| Spoznať slovenské hory a krásy prírody, mať pozitívny vzťah k prírode a pohybu, vedieť relaxovať, ovládať základné pravidlá ochrany prírody**( Turistika)** | Výlety, turistické miesta, návšteva národných parkov, pozorovanie prírody, jej ochrana a slušné správanie v nej | Výlety, vysvetľovanie, individuálny prístup, pozorovanie | **66** |